Amancio Amaro. Amaro Amansio Varela (; 16-oktyabr 1939, La-Korunya — 21-fevral 2023-yil) — sobiq ispan futbolchisi, hujumchi. Faoliyati. Amansio oʻzining futboldagi faoliyatini 15 yoshida oʻzining shahri La-Korunyaning „Viktoriya“ jamoasida boshladi. 1958-yilda u mahalliy hududning asosiy jamoasi „Deportivo“ga oʻtdi. U vaqtda jamoa "Segundada" ishtirok etardi, qachonki jamoa "Primeraga" oʻtganida, Amansio ispan klublari orasida eʼtibor yanada oshdi, ular orasida „Real Madrid“ ham bor edi. Santiago Bernabeu shahsan oʻzi La-Korunyaga kelib, Amaroni Real tarkibiga qoʻshilishiga koʻndirdi. 1962-yili Amansio Madridga koʻchib oʻtdi. Oʻsha vaqtlar „Real“ uchun qiyin davrlar edi, jamoa qayta tarkib topayotgan, yangi oʻyinchilar jalb qilinayotgan davr edi. Shuningdek. Amansio qoʻshilgan yili „Real“ga Ignasio Soko, Lyusyen Myullar va Yanko Dautsiklar ham tarkibga kelib qoʻshilgan. Amansio yangi jamoasidagi debyutini „Betis"ga qarshi oʻtkazdi (5:2 "Real foydasiga), biroz keyinroq esa birinchi yevropa chempionati uchrashuvini „Anderlext“ga qarshi oʻtkazdi (3:3). 1963/64 mavsumda Amansio „Real“ni Yevropa chempionlari kubogi finaligacha yetaklab bordi, ammo finalda „Milan“ga 1:3 hisobida magʻlubiyatga uchradi. Keyingi mavsumda esa „Real“ chorakfinalda „Benfika“ga yutqazib, musobaqadan chiqadi. 1965/66 mavsum esa omadliroq keldi, „Real“ murabbiy Migel Munyos va maydondagi Amaro Amansio bilan finalgacha chiqdi, 1966-yil 11-may kuni finalda „Partizan“ klubi bilan uchrashuv kutib turgan edi. Oʻyinda birinchi „Partizan“liklar hisobni ochdi, ammo 70-daqiqada Amansio himoyachini aldab oʻtib, javob toʻpini kiritdi. Oʻyinning asosiy vaqti tugashiga 5 daqiqa qolganda, Serena 30 metrlardan tepgan toʻpi gol bilan yakunlanib, „Real“ning gʻalabasini taʼminladi. Bu Chempionlar Kubogi Amansio faoliyatidagi yagona kubok boʻlib qoldi. Terma jamoada Amansio 1962-yilda Ruminiya terma jamoasiga qarshi kechgan uchrashuvda oʻz debyutini oʻtkazdi. Jami u terma jamoa libosini 42 marta kiygan va 11 ta gol urgan. U 1964-yilda oʻtkazilgan Yevropa chempionatida jamoasining asosiy oʻyinchisi boʻldi va finalda SSSRni 2:1 hisobida magʻlubiyatga uchratib, Yevropa chempioni nomiga sazovor boʻldi. Futbol bilan xayrlashib, Amansio jamoani tark etmadi. U avvaliga „Real“ning oʻsmirlar jamoasiga murabbiylik qildi, lekin jamoada bir yil ishlab, jamoani tark edi. 1982-yilda „Qirollik klubi“ga yangi saylangan prezident Luis de Karlos Amansioga ikkinchi jamoa „Real Kastilya“ni boshqarishni taklif etdi va Amaro rozi boʻldi. Ikkinchi mavsumning oʻzidayoq u "Segunda" chempionligini qoʻlga kiritdi. Uning jamoasida keyinchalik mashhur oʻyinchilar — Butraguenyo, Michel, Manuel Sanchis, Martin Vaskes, Pardesa va boshqalar ham oʻynadi. 1985/86 mavsumda Amaroga asosiy jamoani boshqarish taklif etildi, ammo jamoa musobaqalarda omadsiz qatnashdi va Amansio lavozimidan boʻshatildi. 2000-yilda oʻtkazilgan jamoaga prezidentlik saylovida aynan Amansioning ovozi hal qiluvchi ovozga ega boʻldi va jamoa prezidenti Florentino Peres etib saylandi. Peres ham oʻz navbatida Amaroga minnatdorchilik sifatida uni „Real“ning yuz yilligini nishonlash marosimining tashkiliy ishlariga mas’ul etib tayinladi.